RCL บวก 3% ชี้รับอานิสงส์ 2 เด้ง “ค่าระวางเรือนิวไฮ – ลุ้นเข้า SET100”
RCL ราคาหุ้นบวก 3% ชี้รับอานิสงส์ 2 เด้ง หนุนจากค่าระวางเรือทำจุดสูงสุดใหม่ที่ 3,704 จุด จากห่วงโซ่อุปทาน พร้อมลุ้นเข้าคำนวณ SET100 รอบนี้ด้วย
RCL ราคาหุ้นบวก 3% ชี้รับอานิสงส์ 2 เด้ง หนุนจากค่าระวางเรือทำจุดสูงสุดใหม่ที่ 3,704 จุด จากห่วงโซ่อุปทาน พร้อมลุ้นเข้าคำนวณ SET100 รอบนี้ด้วย
14 มิ.ย. 2564

ผู้สื่อข่าวรายงานว่า วันนี้ ( 14 มิ.ย. 64) ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 11.33 น. อยู่ที่ระดับ 60.00 บาท บวก 1.75 บาท หรือ 3.00% สูงสุดที่ 60.50 บาท ต่ำสุดที่ 58.75 บาท ด้วยมูลค่าการซื้อขาย 763.94 ล้านบาท

โดยราคาหุ้น RCL ปรับตัวขึ้นจากประเด็น บริษัทหลักทรัพย์ กสิกรไทย จำกัด (มหาชน) ระบุในบทวิเคราะห์ฯว่า ดัชนีค่าระวางเรือ Shanghai Containerized Freight Index (SCFI) สัปดาห์ล่าสุดปรับตัวขึ้น 2.58% เทียบจากสัปดาห์ก่อน ทำจุดสูงสุดใหม่ที่ 3,704 จุด เนื่องจากห่วงโซ่อุปทาน (supply chain) ตึงตัวจากการระบาดของโควิดในจีนตอนใต้ซึ่งจะเป็นผลบวกต่อหุ้น RCL
ด้าน บริษัท หลักทรัพย์ โนมูระ พัฒนสิน จำกัด (มหาชน) ระบุว่า ตลาดจะประกาศการคัดเลือกหุ้นเข้าออก SET50/100 ในช่วงกลางเดือนมิ.ย. 2564 เริ่มใช้ 1 ก.ค. 2564 ซึ่งหุ้น RCL คาดว่าจะเข้า SET100 รอบนี้ด้วย